Man vas na hy vrou probeer grypŉ Man is in hegtenis geneem nadat hy ŉ skoonheidsdeskundige by ŉ winkelsentrum in Midrand probeer ontvoer het. ŉ Polisiewoordvoerder, kapt. Kim Cloete, sê die man het die vrou omstreeks 14:00 Saterdagmiddag in sy motor se kattebak gelaai maar het haar onmiddellik weer vrygelaat. Die man is in hegtenis geneem op aanklag van poging tot ontvoering en sal Maandag in die Midrand landdroshof verskyn. Die skoonheidsterapeut het in ŉ e-pos aan SAPA gesê dat sy vrou vroeër ŉ gesprek gehad het met een van haar kliënte oor ontrouheid. Die kliënt se man het glo hierna opgedaag. “Hy het my vrou aan haar nek en hare gegryp, vir haar gesê hy gaan haar dood maak en haar toe in sy motor se kattebak gedruk in die teenwoordigheid van lede van die publiek.” Veiligheidswagte en lede van die publiek het die man gekeer en die polisie ontbied. Die saak word ondersoek.